[Video] Bruidegom in trane oor bruid se verrassingSkermskoot uit die video Maria Holand Tøsse (26) het ŉ groot verrassing gehad toe sy in die kerk se gangetjie afgestap het om haar trou aan Ronny Eidsvik (37) van Alesund in Noorweë te beloof. Die tradisionele lied, Mendelssohn se troumars, het begin speel toe Maria en haar pa in die deur verskyn het. Maar skielik het Maria ŉ mikrofoon te voorskyn gebring en met “You raise me up” van Josh Groban losgetrek. “Ek is só geraak hierdeur. Ek het geen idee gehad dat dít gaan gebeur nie,” het Ronny gesê. Maria het in 2006 die derde plek in die Idol-sangkompetisie gehaal. Net voor hy sy dogter aan haar nuwe man oorgegee het, het Maria se pa ook ŉ paar woorde gesing: “Nou is dit tyd om my dogter weg te gee. Sorg asseblief vir haar,” sing die pa met ŉ bewerige stem.